Επιπόλη η Καρυστία

Η Επιπόλη ήταν πρόσωπο της ελληνικής μυθολογίας, και συγκεκριμένα κόρη του Τραχίωνα από την Κάρυστο. Σύμφωνα με τη σχετική μυθολογική παράδοση, η Επιπόλη ντύθηκε με ανδρικά ρούχα και έλαβε μέρος προσποιούμενη τον άνδρα πολεμιστή στην εκστρατεία των Ελλήνων κατά της Τροίας. Αλλά ο Παλαμήδης ανεκάλυψε το πραγματικό της φύλο, οπότε οι Αχαιοί την καταδίκασαν σε θάνατο και τη λιθοβόλησαν. 

Η μόνη αρχαία πηγή που αναφέρει για την Επιπόλη είναι ο Αλεξανδρινός γραμματικός και μυθογράφος Πτολεμαίος Χέννος, όπως αναφέρει ο Μέγας Φώτιος στη Μυριόβιβλο (cod. 190). Βιβλιοθήκη του Φωτίου cod. 190: http://remacle.org/bloodwolf/erudits/photius/ptolemee.htm

Παραπομπές

Πηγές
 Leonhard Schmitz: το αντίστοιχο λήμμα στο έργο του W. Smith Dictionary of Greek and Roman Biography and Mythology (1870).

Κατηγορία:Πρόσωπα της ελληνικής μυθολογίας
Κατηγορία:Κάρυστος